*****

ΚΑΝΟΝΙΣΜΟΣ (ΕΟΚ) αριθ. 1629/88 ΤΟΥ ΣΥΜΒΟΥΛΙΟΥ

της 27ης Μαΐου 1988

για την τροποποίηση του κανονισμού (ΕΟΚ) αριθ. 1736/75 όσον αφορά την καταγραφή του τρόπου μεταφοράς στις στατιστικές του εξωτερικού εμπορίου της Κοινότητας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής (1),

την γνώμη του Ευρωπαϊκού Κοινοβουλίου (2),

Εκτιμώντας:

ότι πρέπει να γίνει ενημέρωση των διατάξεων σχετικά με τον τρόπο μεταφοράς, οι οποίες περιέχονται στον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητας και του εμπορίου μεταξύ των κρατών μελών αυτής (3), όπως τροποποιήθηκε τελευταία από τον κανονισμό (ΕΟΚ) αριθ. 3367/87 (4)·

ότι ο κανονισμός (ΕΟΚ) αριθ. 1900/85 (5) καθιερώνει κοινοτικά έντυπα διασάφησης εξαγωγής και εισαγωγής, σύμφωνα με το υπόδειγμα που καθορίζεται με τον κανονισμό (ΕΟΚ) αριθ. 679/85 (6)· ότι το υπόδειγμα αυτό προβλέπει την αναφορά των σχετικών με τον τρόπο μεταφοράς στοιχείων κατά τρόπο που θα ανταποκρίνεται στις διατάξεις που προβλέπονται στον τομέα αυτό από τον παρόντα κανονισμό· ότι οι δύο αυτοί κανονισμοί εφαρμόζονται από την 1η Ιανουαρίου 1988· ότι πρέπει λοιπόν να επεκταθεί, από την ημερομηνία αυτή, και στον τρόπο μεταφοράς η καταγραφή των στατιστικών στοιχείων του εξωτερικού εμπορίου της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1736/75 τροποποιείται ως εξής:

1. Στο άρθρο 7, η παράγραφος 2 αντικαθίσταται από το ακόλουθο κείμενο:

«2. Η ημερομηνία από την οποία πρέπει να αναφέρονται τα στοιχεία της παραγράφου 1 στοιχεία ζ) και η) καθορίζεται σύμφωνα με το άρθρο 41.»

2. Το άρθρο 20 αντικαθίσταται από το ακόλουθο κείμενο:

«Άρθρο 20

1. Ως τρόπος μεταφοράς κατά την εξαγωγή, νοείται ο τρόπος που καθορίζεται από το ενεργητικό μεταφορικό μέσο με το οποίο υποτίθεται ότι τα εμπορεύματα εγκαταλείπουν το στατιστικό έδαφος του κράτους μέλους που τα καταγράφει στις εξαγωγές του, και κατά την εισαγωγή ο τρόπος μεταφοράς που καθορίζεται από το ενεργητικό μεταφορικό μέσο με το οποίο τα εμπορεύματα εισέρχονται στο στατιστικό έδαφος του κράτους μέλους που τα καταγράφει στις εισαγωγές του.

2. Για τους σκοπούς του παρόντος κανονισμού, οι τρόποι μεταφοράς είναι οι ακόλουθοι:

1.2 // // // Κωδικός // Ονομασία

// // // 1 // Θαλάσσιες μεταφορές // 2 // Σιδηροδρομικές μεταφορές // 3 // Οδικές μεταφορές // 4 // Αεροπορικές μεταφορές // 5 // Ταχυδρομικές αποστολές // 7 // Μόνιμες εγκαταστάσεις μεταφοράς // 8 // Μεταφορές εσωτερικής ναυσιπλοΐας // 9 // Αυτοφερόμενα // //

3. Όταν γίνεται αναφορά σε κάποιον από τους τρόπους μεταφοράς που απαριθμούνται στην παράγραφο 2, κωδικοί 1, 2, 3, 4 και 8, πρέπει να σημειώνεται επίσης και το αν τα εμπορεύματα μεταφέρονται σε εμπορευματοκιβώτια κατά την έννοια του άρθρου 15 παράγραφος 3.

4. Όταν γίνεται αναφορά σε έναν από τους τρόπους μεταφοράς που απαριθμούνται στην παράγραφο 2, κωδικοί 1, 2, 3, 4 και 8, πρέπει να σημειώνεται επιπλέον και η εθνικότητα του ενεργητικού μέσου μεταφοράς, όπως αυτή είναι γνωστή κατά την εξαγωγή ή την εισαγωγή.»

3. Στο άρθρο 22 παράγραφος 1, προστίθεται το ακόλουθο εδάφιο:

«Από την 1η Ιανουαρίου 1988, η Κοινότητα και τα κράτη μέλη προσθέτουν στα στοιχεία αυτά το στοιχείο "τρόπος μεταφοράς" που αναφέρεται στο άρθρο 7 παράγραφος 1 στοιχείο ι).»

4. Στο άρθρο 38 προστίθενται:

- στην παράγραφο 1 πρώτο εδάφιο δεύτερη φράση, μετά τις λέξεις «στο άρθρο 22 παράγραφος 1», οι λέξεις «πρώτο εδάφιο»,

- στην παράγραφο 2 πρώτη περίπτωση, μετά τη λέξη « συμπεριλαμβανομένων», οι λέξεις «για τα στοιχεία που αναφέρονται στο άρθρο 22 παράγραφος 1 δεύτερο εδάφιο, καθώς και, . .».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαΐου 1988.

Για το Συμβούλιο

Ο Πρόεδρος

I. ADAM-SCHWAETZER

(1) ΕΕ αριθ. C 298 της 7. 11. 1987, σ. 6.

(2) ΕΕ αριθ. C 122 της 9. 5. 1988.

(3) ΕΕ αριθ. L 183 της 14. 7. 1975, σ. 3.

(4) ΕΕ αριθ. L 321 της 11. 11. 1987, σ. 3.

(5) ΕΕ αριθ. L 179 της 11. 7. 1985, σ. 4.

(6) ΕΕ αριθ. L 79 της 21. 3. 1985, σ. 7.